Flere oplysninger om brug af internetforbindelse

Denne HP-software bruger en internetforbindelse:
•	til at opdatere software og funktioner
•	til at forhindre problemer
•	til at give support
•	til at indsamle oplysninger, der kan gøre det muligt for HP at forbedre produkternes design 

Data, der overføres fra din computer til HP, vil blive anvendt til at bestemme, om eventuelle opdateringer er nødvendige og til at matche de afgivne oplysninger med, hvordan du bruger dine HP-produkter. 

Visse data kan blive brugt i anonymiseret og/eller akkumuleret form for at gøre det muligt for HP at forbedre kvaliteten af vores produkter og tjenester. Disse data vil måske blive overført til en HP-enhed, der kan være placeret i et andet land/område end dit.

IP-adressen kan blive brugt til at bestemme den generelle placering (dvs. by) og oplysninger om virksomhedens forretning, før den kasseres.

HP-softwareapplikationer, der tilsluttes over internettet

Bemærk, at nogle af følgende softwareapplikationer måske ikke inkluderes med alle produkter. 

HP-produktregistrering
Som standard starter HP-produktregistrering automatisk ved afslutningen af softwareinstallationen. Softwaren tilsluttes til onlineregistreringen og udfylder den med følgende oplysninger for dit specifikke HP-produkt, så du får en nemmere produktregistreringsproces:
•	produktmodelnummer/-navn/-serie
•	serienummer
•	computeroperativsystem
•	operativsystemets sprog- og land/områdeindstillinger
•	produktservicekode

Hvis du vil forhindre HP-produktregistrering i at køre og oprette forbindelse til internettet, skal du fjerne markeringen af "Registrer dette produkt med HP" ved afslutningen af softwareinstallationen.

HP-opdatering
Forældet software kan undertiden hindre produktinstallationen eller ydeevnen. HP-opdatering kontrollerer regelmæssigt, om der er softwareopdateringer og hjælper dig med at få mere at vide om ny software, når den bliver tilgængelig. Det tilbyder også øjeblikkelig download og automatisk installation. HP-opdatering hjælper dig bekvemt med at bevare HP-softwaren opdateret, både på din computer og din HP-printer. Denne er ikke tilgængelig for alle operativsystemer.

Ofte stillede spørgsmål om HP-opdatering

Hvorfor er opdateringer vigtige?
Forældet software kan undertiden hindre produktinstallationen eller ydeevnen. Ved at bevare din HP-software opdateret hjælper du med til at forhindre problemer i at opstå igen og igen. Det kan også hjælpe dig med nemmere at finde løsninger, f.eks. guidet hjælp og supportdokumenter, hvis der skulle opstå problemer. 

Hvilke data transmitteres for automatisk at kontrollere, om der er er opdateringer?
HP-opdatering indsamler og deler følgende oplysninger:	
•	operativsystemets navn	
•	land-/områdeindstilling	
•	sprogindstilling	
•	liste over tilsluttede HP-printere	
•	liste over tilsluttede HP USB-enheder	
•	liste over tilsluttede HP-billedenheder	
•	antallet af forsøgte HP-softwaredownloads, som det lykkedes at installere

Med henblik på at forbedre HP-opdateringsprogrammet indsamler HP-opdatering også logfiler, der er oprettet af HP-softwaredownloads og installationer. Disse oplysninger bruges til at forbedre successen af fremtidige opdateringer. Brugere kan få mulighed for at se oplysningerne i logfilerne og til at godkende transmissionen. Disse data indsamles anonymt. Der tilknyttes ingen unikke identifikatorer til anonyme kundedata af HP-opdatering.

Downloades og installeres opdateringer automatisk?
Når du har givet tilladelse til at kontrollere for opdateringer, kan der blive downloadet og installeret nogle mindre vigtige opdateringer uden yderligere advisering, men kun dem der gør det muligt for aktuelt installeret software at fungere korrekt. Det meste af tiden får du besked, når der er opdateringer tilgængelige, og du får mulighed for at vælge, hvilken software der skal downloades og installeres.

Hvor ofte kontrollerer softwaren for opdateringer?
Standardindstillingen for HP-opdatering er at kontrollere for opdateringer ugentligt. Men du kan ændre denne frekvens ved at åbne HP-opdatering fra din startmenu.

Hvor meget koster opdateringerne?
HP debiterer dig ikke for HP-softwareopdateringer. Men din computer skal tilsluttes til internettet, før HP-opdatering kan søge efter og downloade HP-softwareopdateringer. Prisen for din internetforbindelse afhænger af din internetudbyder. Download af HP-softwareopdateringer påfører ikke flere udgifter end nogen anden internetaktivitet, som du selv foretager, som at læse e-mail eller surfe på internettet.

Hvordan beskytter HP min fortrolighed?
HP-opdatering indsamler ikke dit navn, din adresse eller e-mailadresse. Din computers IP-adresse bruges kun til at aktivere en sikker forbindelse over internettet. HP-opdatering opretter ikke noget unikt id, der kan bruges til at identificere dig eller din computer.

HP-kundedeltagelsesprogram/HP-produktforbedringsundersøgelse
Ved at acceptere at installere softwaren til HP-kundedeltagelsesprogram/HP-produktforbedringsundersøgelse får du mulighed for fremover at deltage i HP-kundedeltagelsesprogram/HP-produktforbedringsundersøgelse. Dette program er frivilligt. Hvis du accepterer at deltage, bliver du bedt om yderligere oplysninger efter installationen. Dette er ikke tilgængeligt for alle operativsystemer.

Hvis du accepterer at deltage, kan softwaren lejlighedsvis oprette forbindelse til HP over internettet for at overføre følgende typer af data (med din tilladelse):  
•	oplysninger om dit computersystem, f.eks. operativsystem, hukommelsens størrelse, land/område, sprog og IP-adresse
•	oplysninger om dine HP-produkter som f.eks. produktmodel og serienummer
•	oplysninger om, hvordan du bruger dit HP-produkt, f.eks. antallet af udskrevne sider, udskrivningstilstand, medie, blæk eller tonermærke og typer af udskrevne filer
•	Oplysninger, som du kan have konfigureret i printeren om administration af dit produkt, f.eks. administratornavn og -kontakt
•	yderligere tekniske oplysninger, der varierer med produktet

Oplysningerne indsamles anonymt og bruges i samlet form. Denne overførsel skulle have en ubetydelig indflydelse på behandlingen og forbindelseshastigheden. HP vil måske bruge disse oplysninger til at designe bedre produkter.

HP Connected
Der vil muligvis blive placeret et ikon (en "genvej"), der er et link til HP Connected, på skrivebordet (er muligvis ikke tilgængelig eller installeres ikke for visse HP-printere). Hvis du har en printer med forbindelse til internettet, der understøtter HP ePrint Web Services, gør HP Connected det muligt at se printerens status, tilføje og fjerne udskriftsprogrammer og administrere ePrint-indstillinger og jobhistorik fra en hvilken som helst webbrowser, både derhjemme eller på farten.
 
Når du åbner HP Connected, kan følgende data sendes fra computeren for at forbedre din overordnede oplevelse og for at forudfylde indstillingerne automatisk:
•	generel placering (den aktuelle pc-indstilling)
•	sprog (den aktuelle pc-indstilling)
•	printerens modelnummer 

HP Connected-ikonet ("genvej") kan fjernes fra skrivebordet ved at trække det til skrivebordets "papirkurv" eller ved at højreklikke på ikonet og vælge "Slet". 

Installationsrapport

Der kan blive sendt en installationsrapport til HP, hvis denne indstilling er valgt i installationsprogrammet.  Afsendelse af installationsrapporten vil hjælpe HP med at forbedre fremtidige printerinstallationer.  Rapporten vil indeholde anonyme data vedrørende den aktuelle installation, og den vil blive sendt til HP ved hjælp af din internetforbindelse.  De data, der leveres i denne installationsrapport, omfatter følgende:
- Systemoplysninger (f.eks.: operativsystemet, version).
- Produktoplysninger (f.eks.: produktmodel, produktindstillinger eller konfigurationer).
- Installationsvalg (f.eks.: tilslutningsvalg, softwarevalg).
- Installationstidspunkt.
- Fejlmeddelelser, der er modtaget under installationen.